எனது பார்வையில் மனித உணர்ச்சிகளில் மிகவும் இயல்பானது `கோபம்`. பெரும்பாலான பிரச்சனைகளுக்குத் தொடக்கமாக‌ இருப்பது கோபம். ஒவ்வொராண்டும் என் முதல் உறுதிமொழியாக இருப்பது - கோபத்தைக் குறைத்தல். ஆனால் ஒவ்வொரு முறையும் அதன் வெளிப்பாடு வெங்காய விலையைப் போல் என்னுள் அதிகரித்துக்கொண்டே செல்கிறது. என்னுள்தான் எத்தனை வகையான கோபங்கள் வீண்கோபம், விளையாட்டுக்கோபம், தனிமைக்கோபம், தவறான கோபம், நியாயமான கோபம். இவற்றின் வண்ணங்கள் பலவென்றாலும் முடிவில் துன்பம் என்ற வாசனையே வீசுகிறது. இம்முறை இயன்றளவில் என் கோபத்தைக் குறைத்துக்கொள்வேன்.